Petőmihályfa Község Önkormányzat Képviselőtestületének 
8/2008.(XI.17. RENDELETE
a helyi környezet védelméről, a közterületek és ingatlanok rendjéről, a település tisztaságáról

Petőmihályfa Község Önkormányzat Képviselő-testülete a helyi önkormányzatokról szóló módosított 1990. évi LXV. törvény 16.§ (1) bekezdésében, az 1995. évi LIII. törvény 46. §. (1) bekezdés  c.) pontjában kapott felhatalmazás alapján a község tiszta, esztétikus képének, valamint a környezet rendjének és tisztaságának kialakítása, fenntartása és védelme érdekében, a helyi körülményeket figyelembe véve, az alábbi rendeletet alkotja. 

1. Fejezet
Általános rendelkezések

1.§

1. A rendelet célja, hogy a község közigazgatási területén a köztisztaságot fenntartsa, az ezzel kapcsolatos feladatokat, kötelezettségeket és tilalmakat a helyi sajátosságoknak megfelelően rendezze. 
1. A rendelet hatálya a község közigazgatási területén állandó vagy ideiglenes jelleggel tartózkodó, illetve tevékenységet folytató meghatározott magánszemélyekre, jogi személyekre, valamint jogi személyiséggel nem rendelkező egyéb szervezetekre egyaránt kiterjed.
1. A köztisztaság és a települési környezet fenntartása elsőrendű közegészségügyi érdek, ezért ennek előmozdításában mindenki köteles hathatósan közreműködni, a szennyeződést, fertőzést eredményező tevékenységtől, illetőleg magatartástól tartózkodni. 
1. Az egyes ingatlanok tisztántartásáról az ingatlan tulajdonosának, használójának (haszonélvezőjének másnak a használatában lévő ingatlanok tisztántartásáról pedig a használati joggal rendelkező bérlőnek) kell gondoskodni. 


2.§

1. A település egész területén a kommunális szilárd hulladék szervezett elszállításáról az önkormányzat külön rendelet alapján gondoskodik. 

1. Fejezet
Az ingatlanok és közterületek tisztántartása

3. §

1. A község területén lévő ingatlanok tisztántartásáról az ingatlanok tulajdonosai, tényleges használói kötelesek gondoskodni, továbbá kötelességük, hogy ingatlanukat megműveljék, rendben tartsák, gyomtól, gaztól megtisztítsák. 
1. Az önkormányzati tulajdonú közterületek szervezett, rendszeres tisztántartásáról, portalanításáról, általános jellegű takarításáról, síkosság-mentesítéséről, a szilárd burkolatú utak tisztántartásáról, szeméttárolók kihelyezéséről, ürítéséről az önkormányzat gondoskodik. 
1. Magánszemélyek, jogi személyek, jogi személyiséggel rendelkező egyéb szervezetek tevékenysége következtében közterületen keletkezett szennyeződés megszüntetése, a szennyeződést okozó szerv, illetve személy feladata. 
1. Köztisztasági szempontból járdának minősül az a gyalogos közlekedésre rendelt kiépített és kiépítetlen útterület, amely az ingatlan telekhatárától az úttest széléig (szegélyéig) terjed. 
1. Az ingatlan előtti járda tisztántartása az ingatlan tényleges használójának, illetve tulajdonosának kötelessége. Intézmények, kereskedelmi és vendéglátó-ipari egységek és más elárusítóhelyek előtti járdaszakaszt a tényleges használónak kell tisztántartani függetlenül attól, hogy a szemét üzleti tevékenységből származik-e. Ez a kötelezettség kiterjed a hó eltakarítással, a síkosság megszüntetésével kapcsolatos feladatokra is. 
1. A tényleges használó, illetve tulajdonos kötelessége a járda mellett növő gaz kiirtása, a járdára kinyúló ágak és bokrok megfelelő nyesése. 
1. Ónos esőtől, jégtől, hótól síkossá vált járdát a szükséghez képest naponként többször fel kell hinteni. A felhintésre bomló, szerves anyagot nem tartalmazó szóróanyagot (homok, hamu, fűrészpor, kőporliszt) kell használni. E célra tüzelés után visszamaradt darabos, sérülést okozó anyagot használni nem szabad. A szóróanyag beszerzéséről a tisztántartásra kötelezettnek kell gondoskodni. 
1. a járda és a közút síkosság-mentesítését a tisztántartásra kötelezettnek úgy kell elvégezni, hogy abból ne származzon baleset. 


4.§

1. A közterületen lévő árkok, nyitott csatornák, folyókák, átereszek tisztántartása, a csapadékvíz akadálytalan elfolyásának biztosítása – az ingatlan előtti szakaszra terjedően – az ingatlan tényleges használójának, illetve tulajdonosának kötelessége. 
1. Járműbehajtók átereszeinek építése, jó karban és tisztántartása minden esetben az ingatlan használójának, illetve tulajdonosának kötelessége. 
1. Az ingatlanon keletkező csapadékvíz saját területen történő elvezetéséről az ingatlan tulajdonosa gondoskodik. 
1. A csapadékelvezető árokba használaton kívüli kútba szennyezett (olajos, vegyszeres stb.) vizet bevezetni tilos! Eldugulás vagy rongálódás okozására alkalmas anyagot (szemetet, iszapot, papírt, törmeléket, tűz- és robbanásveszélyes anyagot) a csapadékvíz-elvezető árokba, használaton kívüli kútba szórni,  beleönteni, beleseperni, vagy bevezetni tilos!
1. A helyi ön kormányzatokról szóló 1990.évi LXV.Törvény 8.§ (1) bekezdése és a vízgazdálkodásról szóló 1995.évi LVII.Törvény 4.§ f.) pontja alapján a helyi vízrendezés és vízkárelhárítás, az árvíz- és belvízvezetés műszaki létesítményeinek megvalósítása a helyi önkormányzat feladata. 


5.§

1. Építési területen és az építkezés közvetlen környékén (az építkezés előtti területen) az építést végző kivitelezőnek kell biztosítani a tisztaságot. 
1. Beruházások estén a birtokbavételtől a kivitelezés megkezdéséig a beruházónak (bonyolítónak), ezt követően a kivitelezés befejezéséig a kivitelezőnek kell gondoskodni az általa elfoglalt terület tisztántartásáról. 
1. Építésnél, bontásnál vagy tatarozásnál a munkálatokat úgy kell végezni, az építési és bontási anyagokat, a kiásott földet úgy kell tárolni, hogy por és egyéb szennyeződés ne keletkezzen. 
1. Közterületet rendeltetésétől eltérően, valamint önkormányzati tulajdonú ingatlan használni csak tulajdonosi hozzájárulás alapján lehet. Közterületen építési, bontási anyagot a polgármester által kiadott tulajdonosi hozzájárulásban meghatározott területen, megjelölt módon és időtartamig szabad tárolni. Magánterületen hozzájárulás nem szükséges, de csak olyan anyagot szabad tárolni, amely közegészségügyi szempontból veszélytelen. 
1. Közterületen bárminemű burkolat (úttest, járda stb.) felbontása csak körjegyző, az országos közúthálózatba tartozó utak tekintetében a közút kezelőjének hozzájárulásával lehetséges. 
1. Amennyiben a munkálatok végzése során építési törmelék, illetve hulladék anyag keletkezik, úgy azt folyamatosan, legkésőbb a munka befejezésétől számított 48 órán belül a kivitelezést végző szervnek vagy személynek el kell szállítani, és a közterületet helyre kell állítani, illetőleg meg kell tisztítani. 
1. Tilos közútra, útpadkára salakot, építési törmeléket, illetve szemetet szállítani és helyezni! Közterületre kihordott szemetet vagy építési törmeléket az érintett ingatlan tulajdonosa köteles felszólításra 24 órán belül saját költségén összetakarítani, illetve elszállítani. 
1. A közterület, illetve az önkormányzati tulajdonú ingatlant használni csak tulajdonosi hozzájárulás alapján lehet. 


6.§

1. Közterületen szennyező anyagot (szemetet, rongyot, egyéb hulladékot) csak olyan módon szabad szállítani, hogy a szállításból semmi ki nem hulljon, por és csepegés ne keletkezzen. Ha a szállítás közben a terület szennyeződnék, a szennyeződés előidézője köteles azt eltávolítani és a további szennyeződés megakadályozásáról gondoskodni. 
1. Ha bármilyen szállítmány fel- vagy lerakásánál, a köz- vagy magánterület szennyeződik, a szennyeződés előidézőjének azt a fel- vagy lerakás elvégzése után nyomban meg kell tisztítani. 

7.§

1. A község közterületén tilos járművet mosni, olajcserét vagy más olyan tevékenységet végezni, amely szennyeződést okoz. Lakóházhoz tartozó udvarban ilyen munkákat úgy kell végezni, hogy a szennyeződés közterületre ne kerüljön, az ingatlan talaját ne szennyezze, talajvizet ne veszélyeztesse.
1. A gondozott zöldterületre járművel ráhajtani, azon parkolni azt bármi módon károsítani tilos!

8.§

1. Közterületen hirdetményt, plakátot csak az e célra rendszeresített helyen szabad elhelyezni. Tilos az építményeket, kerítéseket, élőfákat bármilyen felirattal megrongálni. A közszemérmet és közízlést sértő feliratokat a tulajdonos 24 órán belül köteles saját költségén eltávolítani. 
1. Épületen (kapun, ablakon stb.) egyéb létesítményben lévő, idejét múlt hirdetményt az elhelyező köteles eltávolítani, legkésőbb a felhívás kézhezvételétől számított 3 napon belül, köteles továbbá az így keletkezett hulladék összegyűjtéséről és elszállításáról is gondoskodni. 


9. §

1. A közterületek, a sportolás céljára szolgáló területek, valamint a kiránduló- és táborozóhelyek beszennyezése tilos! A köztisztaság megóvása és a balesetek elkerülése érdekében az említett területen szemetet, hulladékot (üveg, papír stb.) szennyező vagy egészségre ártalmas anyagot kiönteni, elszórni vagy eldobni tilos. 
1. Szemetet, hulladékot csak az arra a célra rendszeresített és felállított szeméttartóba lehet elhelyezni. 
1. Aki közterület, kiránduló-helyet, valamint az itt elhelyezett felszerelési, berendezési tárgyakat beszennyezi, köteles annak megtisztításáról azonnal gondoskodni. 
1. Állati hullát, valamint olyan anyagot, amely a környék levegőjét szennyezi, az egészséget veszélyezteti, vagy élősdiek részére táptalajt nyújthat, sem közterületen, sem magánterületen elhelyezni vagy elhagyni nem szabad. Köz- vagy magánterületet fekáliával (emberi ürülékkel) szennyezni tilos! 
1. Az állattartással kapcsolatos szabályokról e rendelet 1. számú melléklete rendelkezik.
1. Elhullott állat tetemét a tulajdonos köteles haladéktalanul a Körjegyzőségnek jelezni, majd arról a vonatkozó jogszabályoknak megfelelően intézkedni. Közterületen történt állat elhullását – ha annak tulajdonosa ismeretlen a Körjegyzőségre azonnal be kell jelenteni. 


10.§

1. Vállalkozói tevékenység ellátásához, magángazdálkodáshoz szükséges gépek, járművek tárolása közterületen tilos! 
1. Alkalmi jelleggel igénybe vett közterület és az azt körülvevő 10 méteres területsáv tisztántartása az alkalmi használó kötelessége. Az árusításból keletkező hulladék gyűjtésére zárható edényt kell kihelyezni és azt saját költségen elszállítani. 


11.§

1. Az épület tulajdonosa gondoskodik arról, hogy az épület tetőzetéről az esővíz, hólé a járdára ne csorogjon. 
1. A település területen lévő tavakba, holtágakba, élő vízfolyásokra, belvízelvezető árkokba tisztítatlan szennyvizet, trágyalevet levezetni, partjait szemét vagy egyéb hulladék lerakásával beszennyezni tilos!
1. A viziközmű törzshálózat mentén fekvő ingatlanoknak a viziközmű hálózatba történő bekötését az ingatlan tulajdonosa vagy egyéb jogcímen használója a szolgáltatónál kezdeményezheti, akinek a szolgáltató a bekötés lehetőségeiről és feltételeiről előzetesen tájékoztatást ad. 



12. §

1. A járdáról letakarított jeget, havat a közút és a járda között úgy kell elhelyezni, hogy se a gyalogos, se a gépjármű forgalmat nem akadályozza. 
1. Tilos az összerakott hó elhelyezése: 
1. a gyalogos közlekedési útvonalon, 
1. az útkereszteződésben, 
1. az úttorkolatban, 
1. a kapubejárat elé, annak szélességében, 
1. a tömegközlekedésre szolgáló jármű megállóhelyénél, a jármű megállóhelye és a járda között, 
1. a közüzemi, szolgáltatási, felszerelési tárgyon és annak közérdekű létesítményein, 
1. A járdáról a havat, ha szükséges naponta többször is hóesés után azonnal el kell takarítani. 

1. Fejezet
Az avar és kerti hulladék nyílttéri égetése

13. §

1. Avart és kerti hulladékot csak jól kialakított tűzrakó-helyen és telken szabad égetni úgy, hogy az az emberi egészséget és a környezetet ne károsítsa, és az égetés hősugárzása kárt ne okozzon. 

1. Az égetendő kerti hulladék nem tartalmazhat más kommunális, illetve ipari eredetű hulladékot. 
1. A szabadon tüzet gyújtani, tüzelőberendezést használni csak úgy lehet, hogy az a környezetére tűz vagy robbanásveszélyt ne jelentsen. 
1. A szabadban a tüzet és üzemeltetett tüzelőberendezést őrizetlenül hagyni nem szabad, s veszély estén, vagy ha arra szükség nincs, a tüzet azonnal el kell oltani. 
1. A tüzelés, a tüzelőberendezés használatának színhelyén olyan eszközöket és felszereléseket kell készenlétbe helyezni, amelyekkel a tűz terjedése megakadályozató, illetőleg a tűz eloltható. 
1. A kerti hulladék elszállítására a szervezett és meghirdetésre kerülő lomtalanítási akció is igénybe vehető. 
1. A hatóságilag elrendelt általános tűzrakási tilalom alól a rendelet nem ad felmentést. 
1. Avar és kerti hulladékok égetésénél figyelembe kell venni: 
1. kis nedvességtartalmú anyagok égethetők, 
1. égetés csak szélcsendes időben (5 m/s-nál kisebb szélsebesség) 
1. tűzvédelmi előírások betartásával végezhető. 

 (9) bekezdés: A rendelet alkalmazása szempontjából avar és kerti hulladék: a kert használata során keletkező és további hasznosításra nem kerülő növényi maradvány (fű, falomb, kaszálék, nyesedék, gyökérmaradvány, szár, levél, és egyéb növényi maradványok).
 (10) bekezdés: A kerti hulladékot elsősorban hasznosítani, komposztálni kell.
(11) A saját ingatlanon keletkező avar és kerti hulladék égetése minden hónap első péntekén 10.00 órától 17.00 óráig végezhető kivéve ünnepnapokon.
(12) A (11) bekezdésben megjelölt időszakban nem végezhető égetés, amennyiben azt a hatóságok tűzvédelmi okok miatt tiltják.

14. §

A községgazdálkodási feladat magában foglalja a község területén lévő parkok, játszótér, sorfák gondozását. 





IV Fejezet
A köztisztasági rendelkezések betartásának ellenőrzése

15. §

1. Aki a (2) bekezdésben meghatározott magatartási szabályokat, kötelezettségeket és tilalmakat megszegi – amennyiben súlyosabbnak minősülő cselekmény nem valósul meg szabálysértést követ el és harmincezer forintig terjedő pénzbírsággal sújtható. 
1. Szabálysértést követ el az, s vele szemben az (1) bekezdés szerint kell eljárni, aki 
1. az általa használt, illetve tulajdonát képező ingatlant nem műveli meg, nem tartja rendben, gyomtól, gaztól nem tisztítja meg,
1. közterületet hozzájárulásban foglaltakról eltérően használ, 
1. szemetet felhalmoz, 
1. az ingatlan és az ingatlan előtti járda tisztántartásáról (hó eltakarításáról, síkosság-mentesítéséről) nem gondoskodik,
1. az ingatlan előtti árkot, folyókát, csatornanyílást, átereszt nem tisztítja, vagy a csapadékvíz zavartalan lefolyását nem biztosítja, 
1. a beépített, illetve beépítetlen belterületi ingatlan előtti járdán, illetve mellette nőtt gazt nem írtja, a kinyúló ágak és bokrok nyeséséről nem gondoskodik, 
1. az ingatlanán keletkezett csapadékvizet nem a saját területén vezeti el, 
1. a járdáról letakarított havat a gyalogos, illetve járműközlekedést akadályozó módon rakja le. Havat útkereszteződésben, úttorkolatban, kapubejárat elé, tömegközlekedéshez szolgáló jármű megállóhelyre rakja, 
1. gépkocsit tiltott helyen és módon mos, 
1. szennyvizet a csapadékelvezető árokba vezet, 
1. építményeket, kerítéseket, élőfát bármilyen felirattal megrongál, 
1. közterületen és kirándulóhelyen elhelyezett és általa beszennyezett felszerelési és berendezési tárgyakat nem tisztítja meg, 
1. alkalmi jelleggel igénybe vett közterületen és környékén keletkezett hulladékot nem gyűjti össze, és elszállításáról nem gondoskodik, 
1. avar és kerti hulladékok nyílt téren történő égetését nem a rendeletben foglaltak szerint végzi. 

1. Fejezet
Záró rendelkezések

21.§

1. Ez a rendelet  kihirdetése napján lép hatályba. 

Petőmihályfa, 2008.augusztus 29. 


Márton László sk. 				Somogyiné Jakab Ildikó sk. 
polgármester 						körjegyző 

A rendelet kihirdetése 2008.szeptember 17-én a községi hirdetőtáblára való kifüggesztéssel megtörtént. 
                                                                                       Somogyin Jakab Ildikó
								körjegyző 


Egységes szerkezetben 8/2014. (VII.31.), 8/2017. (VI.30.), 11/2017. (VII.31.), 8/2018.(VII.15.)  önkormányzati rendeletekkel.

Petőmihályfa, 2017. július 31.


                                                                         Kardos Andrea
                                                                                 jegyző











